

**"Атырау МӨЗ-ін реконструкциялау және жаңғырту" басым жобасы бойынша шетелдік жұмыс күшін тартуға 2014 жылға арналған квоталар белгілеу туралы**

Қазақстан Республикасы Үкіметінің 2014 жылғы 12 наурыздағы № 232 қаулысы

      «Халықтың көші-қоны туралы» 2011 жылғы 22 шілдедегі Қазақстан Республикасы Заңының 8-бабына сәйкес Қазақстан Республикасының Үкіметі **ҚАУЛЫ ЕТЕДІ**:  
      1. Осы қаулыға қосымшаға сәйкес «Атырау МӨЗ-ін реконструкциялау және жаңғырту» басым жобасы бойынша шетелдік жұмыс күшін тартуға 2014 жылға арналған квоталар белгіленсін.  
      2. «Атырау МӨЗ-ін реконструкциялау және жаңғырту» басым жобасы бойынша шетелдік жұмыс күшін тартуға 2013 жылға арналған квоталар белгілеу және «Атырау МӨЗ-ін реконструкциялау және жаңғырту» басым жобасын іске асыру үшін шетелдік жұмыс күшін тартуға рұқсат беру шарттарын бекіту туралы» Қазақстан Республикасы Үкіметінің 2013 жылғы 29 наурыздағы № 298 қаулысына (Қазақстан Республикасының ПҮАЖ-ы, 2013 ж., № 22, 367-құжат) мынадай өзгерістер мен толықтырулар енгізілсін:  
      көрсетілген қаулымен бекітілген «Атырау МӨЗ-ін реконструкциялау және жаңғырту» басым жобасын іске асыру үшін шетелдік жұмыс күшін тартуға рұқсат беру шарттарында:  
      2-тармақтың 3), 4) тармақшалары мынадай редакцияда жазылсын:  
      «3) «Атырау МӨЗ-ін реконструкциялау және жаңғырту» жобасын іске асыру үшін Қазақстан Республикасы азаматтарының саны бас мердігерлік және олардың қосалқы мердігерлік ұйымдарындағы үшінші санатқа жатқызылатын қызметкерлердің тізімдік санының 70 %-нан кем болмауы тиіс;  
      4) «Атырау МӨЗ-ін реконструкциялау және жаңғырту» жобасын іске асыру үшін Қазақстан Республикасы азаматтарының саны бас мердігерлік және олардың қосалқы мердігерлік ұйымдарындағы төртінші санатқа жатқызылатын қызметкерлердің тізімдік санының 70 %-нан кем болмауы тиіс».  
      3. Осы қаулы алғашқы ресми жарияланған күнінен бастап қолданысқа енгізіледі.

*Қазақстан Республикасының*  
*Премьер-Министрі                                     С. Ахметов*

Қазақстан Республикасы   
Үкіметінің         
2014 жылғы 12 наурыздағы  
№ 232 қаулысына      
қосымша

**«Атырау МӨЗ-ін реконструкциялау және жаңғырту» басым жобасы**  
**бойынша шетелдік жұмыс күшін тартуға 2014 жылға арналған**  
**квоталар**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Жобаның атауы | Өтініш беруші | Іске асыру орны | Іске асыру мерзімі | Квота (адам) | | | | |
| барлығы | Оның ішінде: | | | |
| бірінші санат | екінші санат | үшінші санат | төртінші санат |
| Атырау МӨЗ-ін реконструкциялау және жаңғырту | Sinopec Engineering (Group) Со., Ltd» қазақстандық филиалы | Атырау қ., Атырау облысы | 2010 - 2016 жж. | 755 | 5 | 55 | 216 | 479 |
| «МГҚК «ҚазҚұрылысСервис» АҚ | 134 | 0 | 22 | 66 | 46 |
| Жиыны | | | | 889 | 5 | 77 | 282 | 525 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК